钦定古今图书集成/明伦汇编/氏族典/第413卷 > 杜邦举
## 钦定古今图书集成/明伦汇编/氏族典/第413卷 > 杜邦举

按《明外史刘振之传》：“鄢陵典史杜邦举，富平人，与振
之协守。城陷，李自成欲降之，邦举大骂，遂遇害。开封
属邑多陷，殉难者有费曾谋、魏令望、柴荐禋、杨一鹏、
王化行、姚文衡之属。曾谋，铅山人，少师宏裔也。由乡
举知通许。贼至，投井死。令望，字千野，武乡人。举进士，
授商丘知县，调太康。贼破城，令望阖门自焚。荐禋，江”
山人，由乡举知洧川。城陷，大骂死。一鹏，河津人，崇祯
九年举于乡，为尉氏知县。城破，骂贼死。化行，知商水，
城陷被杀。代者文衡，莅任数月，贼复至，携印赴井死。